title: Η διαμόρφωση των εργασιακών σχέσεων των μελών της ΛΟΑΤΚΙ+ κοινότητας στον ιδιωτικό και δημόσιο τομέα
title: Employment relations formation of LGBTQ+ community members in the private and public sector
titleType: AlternativeTitle
Creators: name: Μπαρόλα, Ευτυχία
Publisher: name: Πανεπιστήμιο Δυτικής Αττικής
Year: 2024
Subjects: Έμφυλες ταυτότητες
Σεξουαλικός προσανατολισμός
Ίση μεταχείριση
Εργασιακές σχέσεις
Διακρίσεις
Καλές πρακτικές
ΛΟΑΤΚΙ+
Δημόσιος τομέας
Ιδιωτικός τομέας

description: Η παρούσα εργασία εξετάζει τις εργασιακές σχέσεις των μελών της ΛΟΑΤΚΙ+ κοινότητας στον ιδιωτικό και δημόσιο τομέα, αναλύοντας τις προκλήσεις και τις ευκαιρίες που αντιμετωπίζουν. Στο πρώτο κεφάλαιο παρέχονται οι βασικοί ορισμοί και οι ερμηνείες για τις έννοιες της ΛΟΑΤΚΙ+ κοινότητας, του βιολογικού και κοινωνικού φύλου, της έμφυλης ταυτότητας και του σεξουαλικού προσανατολισμού. Εξηγεί τη σημασία της κατανόησης αυτών των όρων για την ακριβή ανάλυση των εργασιακών σχέσεων και δικαιωμάτων των ΛΟΑΤΚΙ+ ατόμων. Στο δεύτερο κεφάλαιο αναλύεται η εξέλιξη της θεσμικής προστασίας των δικαιωμάτων των ΛΟΑΤΚΙ+ ατόμων από τα Ηνωμένα Έθνη, την Ευρωπαϊκή Ένωση και πλήθος χωρών ανά την υφήλιο, π.χ. την Ελλάδα, την Κίνα, και τις ΗΠΑ. Εξετάζονται οι νομικές και πολιτικές προσπάθειες στο πλαίσιο της προώθησης ίσης μεταχείρισης για την εξάλειψη των διακρίσεων. Στο τρίτο κεφάλαιο εξετάζεται η συμμετοχή των ΛΟΑΤΚΙ+ ατόμων στους χώρους εργασίας, σημειώνοντας ότι, παρά την πρόοδο των τελευταίων δεκαετιών, συνεχίζουν να αντιμετωπίζουν σημαντικές προκλήσεις και διακρίσεις, ειδικά σε πιο παραδοσιακές κοινωνίες. Τα άτομα αυτά συχνά υφίστανται διακρίσεις σε όλο τον κύκλο της απασχόλησης, από τη διαδικασία πρόσληψης μέχρι την επαγγελματική τους ανέλιξη, ενώ η έλλειψη επαρκούς νομικής προστασίας επιδεινώνει την κατάσταση. Παρόλο που το θεσμικό πλαίσιο σε ευρωπαϊκό επίπεδο έχει ενισχυθεί, με την Οδηγία 2000/78/ΕΚ να απαγορεύει τις διακρίσεις λόγω γενετήσιου προσανατολισμού στην εργασία, η εφαρμογή της παραμένει ατελής. Οι ΛΟΑΤΚΙ+ εργαζόμενοι εξακολουθούν να αντιμετωπίζουν εμπόδια στις προσλήψεις και στις προαγωγές, με τα περιστατικά παρενόχλησης και αποκλεισμού να είναι συχνά. Η ανάγκη για τη δημιουργία ασφαλών και συμπεριληπτικών χώρων εργασίας, στους οποίους οι εργαζόμενοι ΛΟΑΤΚΙ+ θα μπορούν να εκφράζουν την ταυτότητά τους χωρίς φόβο αντιποίνων, είναι προφανής, ιδιαίτερα ενόψει των ανισοτήτων που διατηρούνται, παρά την ύπαρξη σχετικών νομοθετικών ρυθμίσεων. Στο τέταρτο κεφάλαιο αναλύονται οι σύγχρονες στρατηγικές προάσπισης των δικαιωμάτων των ΛΟΑΤΚΙ+ ατόμων, δίνοντας έμφαση στη δημιουργία ασφαλών χώρων, την εκπαίδευση, την εφαρμογή πολιτικών ισότητας και την ενσωμάτωση στην εργασία. Η ύπαρξη ασφαλών εργασιακών περιβαλλόντων, όπου τα ΛΟΑΤΚΙ+ άτομα μπορούν να εκφράζουν την ταυτότητά τους χωρίς φόβο αντιποίνων, είναι κρίσιμη. Η εκπαίδευση και η ευαισθητοποίηση εργαζομένων και εργοδοτών αποτελούν βασική στρατηγική για την απαλοιφή κάθε είδους διάκρισης και την ενίσχυση της συμπερίληψης. Δημόσιες εκστρατείες, όπως η "Let Them See Us" στην Πολωνία, βοηθούν στην καταπολέμηση των στερεοτύπων. Χρειάζεται ενίσχυση της νομικής προστασίας για τα ΛΟΑΤΚΙ+ άτομα, με θεσμικές ρυθμίσεις για την απαγόρευση των διακρίσεων και την αναγνώριση της ταυτότητας φύλου. Διεθνείς οργανισμοί, όπως η ILGA-Europe, υποστηρίζουν τις τοπικές κινήσεις για τα δικαιώματα των ΛΟΑΤΚΙ+ σε παγκόσμιο επίπεδο. Στον δημόσιο τομέα, είναι απαραίτητη η ενσωμάτωση της κοινωνικής ισότητας ως θεμελιώδη άξονα της δημόσιας διοίκησης, με στόχο τη δημιουργία ποικιλόμορφων και ισότιμων χώρων εργασίας και τη διασφάλιση της εκπροσώπησης των ΛΟΑΤΚΙ+ ατόμων. Στο πέμπτο κεφάλαιο εξάγονται τα συμπεράσματα. Η εργασία καταλήγει στο συμπέρασμα ότι οι εργασιακές σχέσεις των μελών της ΛΟΑΤΚΙ+ κοινότητας στον δημόσιο και στον ιδιωτικό τομέα επηρεάζονται σημαντικά από τις κοινωνικές αντιλήψεις, τις στρατηγικές προάσπισης δικαιωμάτων και την θεσμική θωράκιση τους. Παρά την πρόοδο που έχει σημειωθεί σε διεθνές, ευρωπαϊκό και εθνικό επίπεδο, εξακολουθούν να υπάρχουν σημαντικές προκλήσεις και διακρίσεις που αντιμετωπίζουν τα ΛΟΑΤΚΙ+ άτομα. Η εργασία αναδεικνύει την υποχρέωση των θεσμικών φορέων για συνεχή ενίσχυση και επικαιροποίηση των θεσμικών πλαισίων, την προώθηση περιεκτικών πολιτικών στον εργασιακό χώρο και την εφαρμογή καλών πρακτικών από διάφορες χώρες, οι οποίες μπορούν να λειτουργήσουν ως πρότυπα. Τέλος υπογραμμίζεται η αναγκαιότητα για συνεχή προσπάθεια και προσαρμογή των πολιτικών και στρατηγικών σε παγκόσμιο επίπεδο.